**Mataró i el TecnoCampus s’adhereixen al pla de millora dels Polígons d’Activitat Econòmica del Maresme**

La presidenta de la Fundació TecnoCampus i regidora de Promoció Econòmica i Innovació, Dolors Guillen, ha signat avui l’adhesió de l’Ajuntament de Mataró i el TecnoCampus al pla de millora dels PAE (Polígons d’Activitat Econòmica) del Maresme.

A més de Mataró i el Maresme, s’han afegit al projecte els ajuntaments d'Arenys de Mar, Calella, Dosrius, Sant Pol de Mar i Premià de Mar, que se sumen a dotze ajuntaments del Maresme, el Consell Comarcal, l'Associació dels Empresaris de Polígons Industrials de Pineda de Mar, la Federació d'Associacions i a la Federació de Gremis Empresarials del Maresme (FAGEM) i la Unió de Polígons i Industrials de Catalunya (UPIC), que ja formaven part de la iniciativa. El pla té com a objectiu promoure els polígons d'activitat econòmica de la comarca i atreure inversions.

Mataró aportarà al projecte experiències com el portal Invest in Mataró (www.investinmataro.com), posat en marxa per captar i canalitzar propostes empresarials d’inversors estrangers, o l’adhesió de les empreses immobiliàries en el procés d’atenció de demandes d’inversió i localització d’empreses. Mataró també aportarà el coneixement adquirit amb la creació de la Plataforma d’Empresaris de Polígons, en què empreses dels set polígons de la ciutat, amb un volum aproximat de 800 empreses, han pogut compartir coneixement i traslladar a les administracions les propostes de millora.

Més informació:
Oriol Ribet
Telf. 93 741 49 60 / 678 794 288
[www.tecnocampus.cat](http://www.tecnocampus.cat)